एह् डुग्गर दी धार्मक भावना दा गै सबूत ऐ जे इत्थें पुराने जमाने थमां लेइयै किस म्हांपुरश बड़े उच्चे ख्यालें ते धार्मक भावनें दे मालक होए न। उन्हें अपनी ईन लेई जां धर्मगी बचाने लेई अपनियां कुर्बानियां दित्तियां ते ओह् समाज दिए नज़रें च उच्चे गै नेईं चकोए बलके देवते बनियै पुजोन बी लगी पे। लोकें उन्दियां समाधियां, मकबरे ते ज्यारतां बनाइयां जित्थें हून लोक मेले लान्दे, सुक्खनां-स्त्रीनियां चाढ़दे ते अपनियां-अपनियां मुरादां पूरियां करान्दे न। अमर-श्हीद बाना जित्तो दियां ग्हार ते झिड़ी च पवित्तर देह्‌रियां, दाता रनपत दी समाध, थड़ा कलवाल च बुआ भागां दी ते बड़ोटे च (तहसील बिलावर) रबिये दी समाधी, चांद बीबी दी समाध, स्वांखे च बावा सिद्धे दी देह्‌री, साम्बै कच्छ चीची देवी दा मन्दर, भदरवाह च बासकीनाग दे मन्दर ते बासकुण्ड इस तत्थ दे उज्जल प्रमाण न।